Publication: Magyar Közlöny
Issue: MK-2000-61 (Year: 2000, Number: 61)
Era: 1990-2004
Section: a 89/2000. (VI. 20.) Korm. rendelethez
Paragraph Index: 1376

a 89/2000. (VI. 20.) Korm. rendelethez A Vhr. 2. számú mellékletének 5. pontja az alábbiak szerint módosul: „A származási nyilatkozatot általában géppel kell ráírni a számlára vagy más kereskedelmi dokumentumra, de megengedett a bélyegző alkalmazása, illetve a szöveg rányomtatása is. Amennyiben a nyilatkozatot nem a számlán, hanem ahhoz csatolt pótlapon teszik meg, ennek tartalmaznia kell egy kétségbevonhatatlan hivatkozást. Harmadik személy által megakadályozandó visszaélések elkerülése érdekében az ilyen nyilatkozatot céges papíron kell megtenni, és az aláírás, valamint az aláíró nevének feltüntetése mellett az exportőr cégbélyegzőjével is le kell pecsételni. Származási nyilatkozatot harmadik személy az exportőr megbízásából nem tehet. Magyarország, a GSP rendszer keretében behozott áruk esetében, akkor fogad el számlanyilatkozatot, ha a szállítmány értéke FOB paritáson a 300 000 Ft-ot nem haladja meg.”

Source: https://magyarkozlony.hu/hivatalos-lapok/b3a4bd638accf367b830e66f0c046811e688afbb/dokumentumok/5db687d197917c2020dbd486f3136143f70fe5da/letoltes